"Re itse se fa moithuti a kgona go : bontsha bokgoni jwa go reetsa le ba go neela ditlhagiso tsa molomo ka thelelo le ka maikutlo : dirisa didiriswa tse di tlwaelegileng tsa puo e e tlhotlheletsang jaaka dipotso tse di sa batleng dikarabo , dikhutso le dipoapoeletso ; dirisa le go tsibogela segalo , tlhagelelo ya lentswe , go bua ka lobelo , tebo ya matlho , kemo le puo ya mmele ka tsela e e maleba ; kapodisa mafoko sentle a sa fose bokao ; bontsha go tlhaloganya ditlhangwa tsa molomo ka go kwala dikakanyokgolo le / kgotsa tse di tshegetsang jaaka go kwala dintlha , lenaanenetefatso , ditshobokanyo , go kwalolola ka mafoko a gagwe le / kgotsa go boeletsa se se utlwilweng le go se tlhalosa ; reetsa ka tsenelelo le go tsibogela dipotso go tlhalosa tse di sa tlhaloganyegang sentle . "